Aika tiistai 12.11.2019 klo 16.00

Paikka Paloasema

Paikalla Helmi Arrenius

Topias Isojärvi

Eva Lammio

Romeo Lesch

Erika Salminen

Reetta Sihto

Lotta Unnaslahti

Wictor Wirzenius

Wilma Wirzenius

Kokous

1. Puheenjohtaja Wictor Wirzenius avasi kokouksen klo 16.10.
2. Kokous todettiin lailliseksi ja päätösvaltaiseksi. Viime kokouksessa jäseneksi hyväksytty Eva Lammio oli paikalla uutena jäsenenä.
3. Pöytäkirjan tarkastajiksi valittiin Romeo Lesch ja Reetta Sihto.
4. Kokouksen työjärjestys hyväksyttiin.
5. Meille oli tullut pyyntö sivistystoimenjohtajalta Mikko Latvalalta, että pitäisimme kuusi kokousta vuodessa. Nykyisen toimintasäännön mukaisesti pidämme kymmenen kokousta vuodessa. Nykyinen budjettimme ei ole riittävä koko vuoden toimintaamme ja kokouspalkkioidemme maksamiseen, jotka maksetaan budjetistamme. Vähentämällä kokoukset puoleen saamme budjetin riittämään. Hyväksyimme uuden käytännön ja muutamme toimintasääntöömme, että kokoonnumme kuusi kertaa vuodessa. Voimme tarvittaessa edelleen pitää palavereita ja muita tapaamisia.
6. Oli käynyt ilmi, ettei kaikki nuorisovaltuuston esityslistat ja muistiot ole näkyvissä Kuhmoisten kunnan nettisivustolla, vaikka ne ovat julkisia ja pitäisi olla näkyvissä kaikille. On ilmeisesti käynyt jokin kommunikaatiokatkos. Nuorisovaltuuston ohjaaja Satu Forsberg lupasi selvittää asiaa.
7. Liisa Hietamaa Nuorten Ääni Pirkanmaalla -hankkeesta oli mukana viime kokouksessamme. Oli puhetta Nuorisofoorumi-tapahtumasta, jonka voisi järjestää myös Kuhmoisissa. Olemme kiinnostuneita järjestämään kyseistä tapahtumaa. Järjestäjänuorisovaltuusto kustantaa tapahtumaan tilat ja tarjottavaa sekä järjestää toimintaa noin 50 nuorelle.

Helmi Arrenius ja Erika Salminen ovat olleet Tampereella Nuorisofoorumissa. Heidän mielestään tapahtuma olisi mahdollista järjestää myös Kuhmoisissa. He kertoivat hieman Tampereen Nuorisofoorumista.

Kävimme vielä mielipidekierroksen koskien Nuorisofoorumin järjestämistä. Kaikki nuorisovaltuutetut olivat järjestämisen kannalla. Helmi laittaa Liisa Hietamaalle sähköpostia aiheesta ja kysyy lisätietoja tapahtuman järjestämisestä.

1. Helmi ja Lotta Unnaslahti olivat Nuva ry:n järjestämässä Aktiivipäivät-koulutustapahtumassa lokakuussa. He kertoivat Aktiivipäivistä ja mitä uutta he olivat oppineet vaikuttamisesta sekä nuorisovaltuustotoiminnasta.

Helmi, Lotta ja Reetta olivat mukana Kuhmoisten Seniorit ry:n retkellä lokakuussa Helsingissä. He tutustuivat siellä Eduskuntataloon ja keskuskirjasto Oodiin sekä kävivät seuraamassa kyselytuntia Eduskuntatalolla. Retki meni hyvin, ja nuorisovaltuutetut tutustuivat Seniorit ry:n jäseniin sekä oppivat paljon Oodista ja Eduskuntatalosta.

1. Tampereella järjestettiin Mikä v\*tuttaa? -tapahtuma. Se oli pirkanmaalaisten nuorten järjestämä ”kiroiluilta” nuorille. Emme olleet paikalla tapahtumassa.
2. Lautakunnilta ei ollut kuulumisia.
3. Budjettimme on alijäämäinen, koska kokouspalkkiomme ovat ottaneet ison osan budjetistamme.
4. Muut asiat:

* Meille oli mainostettu Yhdistystori-tapahtumaa. Emme kuitenkaan koe tapahtuman olevan hyödyksi toiminnallemme ja emme osallistu tapahtumaan.
* Oli ollut puhetta siitä, miten toimitaan, jos ohjaajamme Satu ei pääse paikalle kokoukseemme. Ongelmana silloin olisi se, että emme pääsisi sisälle nuorisotiloihin, jonne Satulla on avain. Sivistystoimenjohtaja Mikko Latvala on sanonut puheenjohtajallemme Wictor Wirzeniukselle voivansa tulla ohjaajan sijaiseksi kokoukseemme tarvittaessa.
* Helmi on ollut edustajanamme Pirkanmaan maakunnallisessa nuorisovaltuustossa. Nyt hän haluaisi lopettaa edustustehtävässään haastavien kulkuyhteyksien takia. Uutta edustajaa ei meinaa löytyä, sillä opiskelut ja haastavat kulkuyhteydet haittaavat kokouksissa käymistä. Wilma Wirzenius lupautui kuitenkin edustustehtävään, vaikka kulkuyhteydet voivat olla ongelmana.
* Pitkään käytössä ollut nuorisotalo Kuhnu on nykyään käyttökiellossa. Kuhmoisten kunnanpäätöksen tekijät yrittävät saada nuorisotoimelle vakituisen ja hyvän nuorisotilan. Nykyinen väliaikainen nuorisotila sijaitsee paloaseman kokoustiloissa.

Ohjaajamme Satu kysyi mielipidettämme, mikä olisi paras mielestämme hyvä ratkaisu nuorisotilaongelmaan ja haluaisimmeko tehdä vielä lausunnon asiasta. Keskustelimme aiheesta. Mietimme myös vaihtoehtoa, että nuorisotila olisi tulevalla koululla. Nuorisovaltuuston kanta aiheeseen on, että tässä taloudellisessa tilanteessa nuorisotilan sijainnilla ja mieluisuudella ei ole niin suurta merkitystä, kunhan se on toimiva nuorisotiloina ja muussa siellä tapahtuvassa, kuten iltapäiväkerho, toiminnassa. Nuorisovaltuusto luottaa kunnan päätöksentekoon aiheesta ja seuraa päätöksentekoa.

Nuorisovaltuusto on aikaisemmin tehnyt kyselyn aiheesta kunnan nuorille ja antanut sen pohjalta lausunnon.

* Toimintasuunnitelmamme mukaan joulukuussa nuorisovaltuusto järjestää glögitarjoilun kunnan päätöksentekijöille. Wictor selvittää, milloin olisi hyvä aika tilaisuudelle.
* Seuraava kokous pidetään tammikuussa 2020. Tarkempi ajankohta ilmoitetaan myöhemmin.

1. Puheenjohtaja Wictor Wirzenius päätti kokouksen klo 17.26.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Wictor Wirzenius puh.joht. Lotta Unnaslahti siht.

Muistion tarkastajat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Romeo Lesch Reetta Sihto